**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության Գեղարքունիքի մարզպետի աշխատակազմի քաղաքաշինության, հողաշինության և ենթակառուցվածքների կառավարման վարչությունում փորձագետ ներգրավելու մասին**

**Աշխատանքների համառոտ նկարագրությունը՝**

ա) իրականացնել աջակցություն պետական սեփականություն հանդիսացող անշարժ գույքի կառավարման, պահպանման և օգտագործման ուղղությամբ կատարվող աշխատանքները, ապահովել  անշարժ գույքի օտարման, վարձակալության և պայմանագրերից բխող իրավունքների պետական գրանցման աշխատանքները․

բ) իրականացնել անշարժ գույքի, /շենքեր, շինություններ, հողեր, հողատեսքեր և այլն/ և ենթակառուցվածքների /ջրամատակարարում և ջրահեռացում, գազիֆիկացում, էլեկտրիֆիկացում, բնակարանային տնտեսություն, համատիրություններ, կապ և այլն/ վերաբերյալ համապատասխան տեղեկությունների կազմում և ներկայացում.

գ) իրականացնել աջակցություն Մարզի ենթակառուցվածքների /ջրամատակարարում, ջրահեռացում, գազամատակարարում, էլ. էներգիայի մատակարարում/ գործունեության ոլորտի և մարզային ենթակայության ինքնուրույն ջրամատակարարում և ջրահեռացում իրականացնող համայնքների և այլ կոմունալ ծառայությունների աշխատանքներին

դ) իրականացնել Մարզի համայնքների և մարզային ենթակայության կազմակերպությունների անշարժ գույքի /վարձակալություն, օտարում, դուրս գրում և այլն/ և ենթակառուցվածքների գործունեության հետ կապված  գործարքներ․

ե) հավաքագրել պետական սեփականություն հանդիսացող գույքի կառավարման և պահպանման /օգտագործման/ ուղղությամբ կատարվող աշխատանքների վերաբերյալ տեղեկատվություն,  ներկայացնել Վարչության պետին․

զ) ուսումնասիրել Մարզի ենթակառուցվածքների /ջրամատակարարում, ջրահեռացում, գազամատակարարում, էլ. էներգիայի մատակարարում/ գործունեության ոլորտի և մարզային ենթակայության ինքնուրույն ջրամատակարարում և ջրահեռացում իրականացնող համայնքների և այլ կոմունալ ծառայությունների աշխատանքները և դրանց վերաբերյալ առաջարկությունները  ներկայացնել Վարչության պետին․

է) գույքագրել և հաշվառել Մարզի տարածքում պետական սեփականություն հանդիսացող անշարժ գույքը, կազմել բնակարանային ծրագրեր, ներկայացնել Վարչության պետին.

ը)կազմել Մարզի համայնքների և մարզային ենթակայության կազմակերպությունների անշարժ գույքի /վարձակալություն, օտարում, դուրս գրում և այլն/ և ենթակառուցվածքների գործունեության հետ կապված գործարքների  վերաբերյալ առաջարկություններ և ներկայացնել Վարչության պետին․

թ) նախապատրաստել Վարչության առջև դրված գործառույթներից խնդիրներից բխող իրավական ակտերի նախագծեր, առաջարկություններ, եզրակացություններ, տեղեկանքներ, հաշվետվություններ, զեկուցագրեր, ինչպես նաև դրանց վերաբերյալ մեթոդական պարզաբանումները և ուղեցույցերը և ներկայացնել Վարչության պետին.

ժ) կազմել և վարչության պետին ներկայացնել Վարչության աշխատանքային  ծրագիրը.

ժա) հավաքագրել այլ մարմիններից, պաշտոնատար անձանցից ստացված պետական սեփականության, ենթակառուցվածքների գործունեության, բնակարանային ոլորտի վերաբերյալ տեղեկատվությունը և ներկայացնել  Վարչության պետին․

ժբ) քննարկել համայնքներից, քաղաքացիներից, կազմակերպություններից ստացված դիմումները և արդյունքները ներկայացնել Վարչության պետին:

**Փորձագետ ներգրավելու ժամկետը՝** 6 (վեց) ամիս:

1. Փորձագետի աշխատավարձը կազմում է՝ **267072 (երկու հարյուր վաթսունյոթ հազար յոթանասուներկու) ՀՀ դրամ:**

**Փորձագետի պարտականությունները՝**

1. բարեխղճորեն կատարել աշխատանքային պայմանագրով ստանձնած աշխատանքները.

1. սահմանված ժամկետներում կազմել և ներկայացնել փորձագետի աշխատանքների ծրագրով նախատեսված հաշվետվությունները, վերլուծություններն ու տեղեկանքները.
2. պահպանել ՀՀ Գեղարքունիքի մարզպետի աշխատակազմի ներքին կարգապահական կանոնները, աշխատանքային կարգապահությունը.
3. պահպանել աշխատանքի պաշտպանության և անվտանգության ապահովման միջոցները.
4. իրականացնել ՀՀ աշխատանքային օրենսդրությամբ, Հանրային ծառայության մասին ՀՀ օրենքով և աշխատանքային պայմանագրով իրեն վերապահված այլ պարտականությունները.

**Փորձագետին ներկայացվող պահանջները՝**

1. Բարձրագույն կրթություն.
2. Հանրային ծառայության առնվազն երկու տարվա ստաժ կամ  երեք տարվա մասնագիտական աշխատանքային ստաժ կամ  քաղաքաշինության կամ արդյունաբերության կամ ճարտարագիտության բնագավառում` երեք տարվա աշխատանքային ստաժ
3. հաշվետվությունների և այլ փաստաթղթերի հետ աշխատելու փորձ .
4. համակարգչով և ժամանակակից այլ տեխնիկական միջոցներով աշխատելու ունակություն, ռուսերեն կամ անգլերեն լեզուներին տիրապետում:

**Դիմող ՀՀ քաղաքացիները պետք է ներկայացնեն հետևյալ փաստաթղթերը`**

* դիմում **(դիմումի ձևը կցվում է).**
* կրթությունը հավաստող պետական նմուշի փաստաթուղթ (փաստաթղթեր).
* աշխատանքային գրքույկ (գրքույկի բացակայության դեպքում անհրաժեշտ է ներկայացնել տեղեկանք/ներ կամ այլ փաստաթուղթ/եր համապատասխան մարմնից/ներից).
* արական սեռի անձինք` նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական, կամ համապատասխան տեղեկանք.
* մեկ լուսանկար` 3 x 4 սմ չափսի.
* անձնագիր կամ նույնականացման քարտ.
* սոցիալական քարտ կամ հանրային ծառայության համարանիշ ունենալու մասին տեղեկանք.
* ինքնակենսագրություն.
* հայտարարություն ՀՀ կառավարության 2018 թվականի օգոստոսի 2-ի N 878-Ն որոշմամբ սահմանված հավելվածի 13-րդ կետով նախատեսված սահմանափակումների բացակայության մասին **(հայտարարության ձևը կցվում է):**

**Պաշտոնի նշանակելու իրավասություն ունեցող պաշտոնատար անձի կողմից ընտրություն կատարելու եղանակներն են՝**

* դիմում ներկայացրած քաղաքացիների փաստաթղթերի ուսումնասիրություն.
* հարցազրույց:

Քաղաքացիները փաստաթղթերը ներկայացնում են պատճենների հետ միաժամանակ՝ **անձամբ։**

**Դիմումների ընդունման վերջնաժամկետն է` 11.08.2025թ.**

Փաստաթղթերն ընդունվում են միայն աշխատանքային օրերին` ժամը 9.30-ից մինչև 12.30-ը, 14.00-ից 15.00-ն:

**Աշխատանքի վայրը՝ ՀՀ, ք. Գավառ, Կենտրոնական հրապարակ 7**

**ՀՀ քաղաքացիները տվյալ պաշտոնը զբաղեցնելու համար կարող են դիմել ՀՀ Գեղարքունիքի մարզպետի աշխատակազմ, անձնակազմի կառավարման, փաստաթղթաշրջանառության և հասարակայնության հետ կապերի վարչության անձնակազմի կառավարման բաժին՝ ք. Գավառ, Կենտրոնական հրապարակ 7, հեռ.՝ 060650626:**

06.08.2025թ